امیر امام

بھارت سے تعلق رکھنے والے امیر امام اردو زبان کے شاعر ہیں۔

 حالاتِ زندگی 
امیر امام کا تعلق صوبۂ اتر پردیش کے شہر سنبھل سے ہے۔ وہ 30 جون 1984 کو پیدا ہوئے۔ آپ نے انگریزی میں ایم اے کیا ہے اور فی الحال درس و تدریس کے پیشے سے وابستہ ہیں۔ ان کے والد ڈاکٹر کیفی سنبھلی نامور شاعر، مرثیہ نگار ، نثر نگار اور افسانہ نگار ہیں۔

 ادبی سفر 
امیر امام اپنی نسل کے نمائندہ شاعر ہیں۔ ان کی شاعری میں آرٹ اور تصور کا حسین امتزاج دیکھنے کو ملتا ہے۔ امیر امام کی شاعری میں زندگی کے نئے پہلوؤں اور زاویوں کی طرف اشارہ ملتا ہے۔ اشعار میں منفرد مضامین قلمبند کرنے اور نئی بات کہنے کے ہنر سے وہ بخوبی واقف ہیں۔ تشبیہات و استعارات کا برمحل استعمال بھی ان کے تخلیقی اور انفرادیت پسند ذہن کا آئینہ دار ہے۔

آپ کے دو شعری مجموعےنقشِ پا ہواؤں کے اور صبح بخیر زندگی منظر عام پر آچکے ہیں جن کو ادبی حلقوں میں کافی پزیرائی حاصل ہوئی ہے۔ ان کے پہلے شعری مجموعہ نقش پا ہواؤں کے کو ساہتیہ اکیڈمی ایوارڈ یووا پرسکار سے نوازا جا چکا ہے۔

 تصانیف 
 نقشِ پا ہواؤں کے
 صبح بخیر زندگی

 اعزازات 
ان کے پہلے شعری مجموعہ نقش پا ہواؤں کے کو ساہتیہ اکیڈمی ایوارڈ یووا پرسکار سے نوازا جا چکا ہے۔

 نمونۂ کلام 
امیرؔ امام بتاؤ یہ ماجرا کیا ہے

تمھارے شعر اسی بانکپن میں لوٹ آئے

ہم سے گناہ گار بھی اس نے نبھا لیے

جنت سے یوں زمین کو بہتر لکھیں گے ہم

میں جمع کرتا ہوں شب کے سیاہی قطروں کو

بہ وقت صبح پھر ان کو پلٹ کے سوتا ہوں

تلاش دھوپ میں کرتا ہوں سارا دن خود کو

تمام رات ستاروں میں بٹ کے سوتا ہوں
ناقدین کی آراء
جمال عباس فہمی: امام نے بہت کم عمری ہی میں غزلیہ شاعری کے میدان میں اپنی الگ شناخت قائم کر لی ہے۔

 حوالہ جات